Jó estét, üdvözlök mindenkit a 2014-es NFL drafton!
A 2014-es NFL draftban a 67. választásával
a ti New Englandetek és az én New England Patriotsom...
...Jimmy Garoppolót választja.
Irányító az Eastern Illinois-ról.
Beszélj hozzám, Mike, beszélj!
A srác gyorsan passzol, erős a karja, jó fizikumú.
Érdekes pozíciót választott a New England Patriots,
Tom Brady korát tekintve.
Bradyt bizonyára meghökkentette,
hogy ilyen korán irányítót draftoltak.
Jimmy.
Gratulálok! Örvendek, hogy a csapat tagjaként köszönthetlek.
Rögtön a választás után ledöbbentem.
Ez nagy lépés volt, komoly üzenet Bill Belichick részéről.
Jimmy Garoppolo draftolásán mindenki meglepődött,
de főleg Tom Brady.
Brady már lényegében kijelentette, hogy ő örökké játszani fog.
Szándékában állt maradni.
Miért draftolnál egy másik irányítót?
Tudják jól, van egy irányítónk.
Azt hiszem, úgy érezte a szervezet,
hogy a jövőre nézve ezzel foglalkozni kell.
Meglátjuk, hogy alakul a dolog.
De...
Úgy vélem, jobb korán lépni ez ügyben, mint későn.
Bill, arra céloz, hogy kell egy tartalék?
Vagy arra, hogy kell egy utód?
Hát, tudják, igen...
mind ismerjük Tom korát és szerződésének részleteit.
A kor az kor.
Edzőként és olyasvalakiként, aki egy szervezetért felelős,
igyekszem a csapat javát keresni,
ahogy azt mindig tettem.
Köszönöm.
Azt hiszem, Bill úgy gondolta, Tommy kezd veszíteni a fényéből.
Emlékszem, Bill különféle statisztikákat mutatott nekem.
Tommy 20 yardos dobásai majdnem a legrosszabbak voltak a ligában,
és Bill azt mondta, készen kell állnunk továbblépni.
Belichick a kilépési stratégiát tervezte,
Brady pedig azonnal meglátta, mi is készül.
Hirtelen kevésbé lett stabil a lába alatt a talaj.
Az egyetlen, amitől Tom fél,
hogy egyszer más dobja helyette a snapet.
Brady aggódik, hogy Garoppolo egyszer elveszi a munkáját.
Azt hiszem, miután draftoltuk Jimmy Garoppolót,
megnőtt a feszültség Bill és Tom között.
Szerintem ettől az egész kapcsolati dinamikájuk megváltozott.
KÉT ÉVVEL KÉSŐBB 2016-OS EDZŐTÁBOR
A New England Patriots pályára lépett az edzőtábor első napján.
Elkezdődött a visszaszámlálás az előszezonig,
a rajongók pedig teljes erőbedobással szurkolnak nekik.
A Patriots harcra kész az edzőtábor első napján.
A csapat a szezonnyitásra készül Tom Brady nélkül.
Ki kell hagynia az első négy meccset a labdabotrányos eltiltása miatt.
Tom Bradyt, az NFL aranyifjúját
most egy kellemetlenebb hírnév övezi.
Ő az NFL történelmének legmagasabb értékelésű eltiltott játékosa.
2016-ban
Bradyt eltiltották a szezon első hónapjára.
SZABADSÁGOT BRADYNEK
De az edzőtáborban mégis ott volt.
Belekeveredett a labdabotrányos ügy megkérdőjelezhető eseményeibe.
Sokak szerint Belichick hagyta, hogy Tom vigye el a balhét.
Így Jimmy Garoppolónak lehetősége nyílt, hogy megmutassa, mit is tud.
Tehát a helyzet sok szempontból...
feszült volt.
A Pats első edzése az edzőtáborban.
Több mint 12 000 szurkolóval.
Mindenki Jimmy Garoppolóra kíváncsi.
Jimmy G kezd,
minden szem az irányítókra szegeződik.
Emlékszem, a táborban
próbálták Jimmyt felkészíteni a játékra.
Végezték a gyakorlatokat az edzéseken.
Hut! Hut!
Hajrá, Jimmy!
Nagy volt a feszültség Tom körül.
Oké, oldalcsere!
Sok kérdés lebegett körülötte. Túl öreg?
Már megtalálták az utódját.
Eltiltották őt.
Ez nagyon bosszantotta őt. Értitek?
Mennyire lesz nehéz az a négy meccs?
Vagy inkább nem ezen gondolkozol?
Próbálok olyan pozitív lenni, amennyire csak lehet,
legyek bármilyen szerepben.
Mit gondolsz Jimmy Garoppolóról?
- Köszönöm! - Köszönjük, Tom.
Több tanácsot kaptál Tomtól, tekintve, hogy kezdesz?
Hát, nem sok minden változott.
Mindenki a maga dolgával törődik.
Az edzők edzenek minket, mi pedig játszunk.
Akár ma, akár a múltban,
mi volt a legjobb tanács, amit Tomtól kaptál?
Ez nehéz kérdés.
- Majd máskor válaszolom meg. - Mi maradt meg?
Hut!
Garoppolo hatását, azt hiszem,
megérezte Brady köre.
Emlékszem, valaki, aki közel állt Bradyhez,
azt mondta: „Ha Tom visszatér, kicsinálja a srácot.”
Hut!
De Jimmy Garoppolo játéka nagyon szerethető volt.
Jimmy Garoppolo nagyon magabiztos és rendíthetetlen volt.
És őszintén szólva, ő egy nagyon jóképű férfi.
Az edzőtáborban az jött le róla,
hogy készen áll átvenni az irányítói pozíciót.
PATRIOTS - ARIZONA CARDINALS 2016. SZEPTEMBER 11.
Gyerünk!
Jimmy Garoppolo először fog kezdeni,
Tom Brady nélkül, aki az ötödik meccsen térhet vissza.
Garoppolo állítólag jó fizikumú,
gyorsan passzol, jól mozog a zsebben,
de mindez csak szóbeszéd, amíg nem látjuk ezeket egy meccsen.
Gyűjtsünk be pár pontot!
Gyűjtsünk pontokat!
CSAPJUNK ZAJT
Harmadik és 15.
A tömeg teljes hangerővel őrjöng.
Megrázza a vállát, ismét, majd Garoppolo eldobja,
Danny Amendola pedig szabadon, és elkapja!
Ez fantasztikus volt!
A mozgékonyságának köszönhetően időt nyert.
Jimmy helytállt az Arizona ellen a szezon kezdetén.
Keményen dolgozott, így készen állt.
Úgy vélem, mindenki elégedett volt Jimmy teljesítményével.
Rövid hátralépés, oldalt pedig
Chris Hogan szabadon a touchdownhoz.
Emlékszem, a csapatunk hogyan reagált Jimmyre,
hogyan segítettük őt.
Ez az, bébi!
Az izgatottság, a lelkesedés.
Mintha rájátszásmeccset nyertünk volna, pedig még csak az első hét volt.
És milyen volt Jimmy Garoppolo?
Egy nagyon kemény arizonai csapat ellen álltak ki, és sikerrel jártak.
Huszonhárom-huszonegy.
Ez óriási győzelem volt.
Az első héten, főműsoridőben.
A nézők látták, hogy nem hibáztak,
így sokan azt gondolhatták:
„Ez a Jimmy gyerek tud valamit.”
Belichick teljesen beleesett a fiatal Jimmy G-be.
Nagyon kedveli, mind emberként, mind lehetőségként.
Azt hiszem, bepillantást nyerhettek a jövőbe.
Szerettem, amit Garoppolótól láttam.
Remek munka. Hol van?
Ő még...
Ó, baszki!
Remek munka. Köszönöm. Köszönöm.
Gyerünk!
Gyerünk, hurrá!
Remek csapatmunka. Vigyük ezt tovább a jövő hétre!
Csak így tovább! Háromra: „csapat”! Egy, két, há!
Csapat!
Szép munka, barátom. Nem volt egyszerű menet.
- Nem volt egyszerű menet. - Jézusom. Ez jó volt!
Ki kell, hogy mondjam...
Tom Bradynek már majdnem annyi.
Talán a következő meccsén, talán egy év múlva,
de vége lesz a tündöklésének.
Tom Bradynek hamarosan leáldozik.
- Várjunk csak! - Igen.
Azt mondtad, hogy Tom Bradynek már majdnem annyi?
Hacsak nem hiszed természetfeletti lénynek.
Egy irányító sem játszott még tovább ilyen magas szinten.
Az nagyon nehéz időszak volt.
Eltiltottak, távol voltam a csapattól.
Tudod, az ember nem mindig...
örül a neki kiosztott lapoknak, de...
meg kellett küzdenem ezzel.
AZ ELTILTÁS 2. HETE
Már tudjuk, Brady mihez kezd
az egyik szeptemberi hétvégéjével.
Visszamegy Ann Arborba, hogy a Michigan tiszteletbeli kapitánya legyen,
mikor a Wolverines a Coloradót látja vendégül.
Brady 1995-tól 1999-ig a Michigannél játszott.
Köszöntsük a tízes játékost, Tom Bradyt!
Régóta nem voltam Ann Arborban. Mindenki azt kérdezte:
„Sokszor visszamész Michiganbe?”
De én mindig játszom ősszel, így sose tudtam visszamenni.
Mikor az eltiltása alatt Brady visszament Michiganbe,
emlékszem, hogy kicsit... érdekes volt.
Keserédes volt a viszonya az iskolával,
mert azt gondolhatta magában,
hogy mikor még oda járt, és kidolgozta a belét nekik,
akkor nem értékelték a teljesítményét.
Ez Brady visszatérő problémája.
Folyton azt kellett bizonyítania, hogy mások tévednek.
21 ÉVVEL KORÁBBAN 1995
Oké, gyerünk! Gyerünk, Brady, siess!
Ne csak ott szarakodj, melegíts be!
Mikor először Michiganbe kerültem, kicsit megrendültem.
Kemény élmény volt. Durván nagy volt a versengés.
Azt se tudtam, hogy fogok-e játszani.
Lassabban! Emeld a lábad!
Tommyval osztálytársak voltunk Michiganben.
Vékony, magas, bolondos gyerek volt Kaliforniából,
engem pedig azonnal lenyűgözött, milyen rendes srác.
Nagyon barátságos és magas volt.
Magasakkal barátkoztam, mert én alacsony vagyok.
Hetedik számú irányító volt, így nem rajongták annyira körbe.
Senki nem ismerte őt. De Tommy keményen dolgozott.
Végül egy idő után, úgy három év elteltével megkapta a melót,
kezdőirányító lett.
A végzős irányító, Tom Brady vezeti ki a Wolverines csapatát.
Ötödéves végzős, szóval keményen megdolgozott ezért.
A csapattársai nagyra tartják, így kinevezték egyik kapitányuknak.
Kapitánynak választott a csapat,
ezzel azt üzenték: „Hiszünk benned, vezess!”
De az edző egy másik srácot akart, Drew Hensont.
Ott van Drew Henson. Nehéz döntés.
Két kitűnő irányító.
Remek játékos volt, nagyon sportos.
Gyorsabb volt nálam, erősebb, fürgébb.
Nagyon ravasz, a karja is jobb volt.
Carr edző azt mondta, hogy én kezdek,
Drew pedig bejön majd néha-néha.
Aztán az ügyesebb lesz majd az irányító.
Ki a kezdőirányító?
Mikor kezdődik a meccs?
LLOYD CARR VEZETŐEDZŐ, MICHIGAN
15:30-kor?
Majd akkor meglátják.
Itt van Drew Henson.
Eldobja, első próbálkozás. A karja, mint egy géppuska!
A pályára lépett, és mindenki a nevét sikoltozta.
Ez nagyon kellemetlen élmény volt.
Sose felejtem el az egyik sajtós napot a Michiganen.
Minden játékos kimegy aláírásokat osztogatni.
Az egész a pályán történik.
Drew Henson előtt az end zone-tól az 50 yardos vonalig állt a sor,
akik aláírást akartak.
Én majdnem egy óráig Tommyval ültem,
és azt hiszem, úgy öt aláírást osztott ki.
Abból egy az unokaöcsém volt.
A legviccesebb az volt, ahogy Tom nézte Drew Henson sorát.
És ha látták már...
Bizonyára ismerik Tom Brady gyilkos nézését.
Tom Brady gyilkos nézése ott és akkor született meg.
A tömeg most veszi észre, hogy Henson a pályára lépett.
Tom Bradynek biztos nagyon fájt így lejönni a pályáról.
Nem tűnik túl vidámnak.
Olyan játékosról beszélünk, akit egész életében alábecsültek.
Egyetemista korától egészen odáig, ahogy draftolva lett.
Brady mindig úgy fogja érezni magát,
mint akit nem választott egyik csapat sem.
PATRIOTS - CLEVELAND BROWNS BRADY VISSZATÉRÉSE AZ ELTILTÁS UTÁN
Mind erre a hétre vártunk.
Ez az NFL-szezon ötödik hete, tehát Tom Brady visszatérhet irányítóként.
Hát nem meglepő, hogy valaki képes erre 39 évesen?
Mikor fogja már utolérni őt a kora?
Tom Brady, aki most tér vissza az első meccsére,
miután állítása szerint alaptalanul megbüntették,
aki látta, hogy a csapata négyből három meccset megnyert,
aki folyton azt hallja,
hogy Garoppolo a jövő irányítója...
Ez a Tom Brady vajon motivált lesz?
Hát persze.
Gyerünk!
Lúzer!
Csaló!
Csaló! Bűzlesz!
Én elég stabilan úgy álltam hozzá,
hogy ismét bebizonyítom, hogy itt a helyem.
Nem vitázom, csak megcsinálom. Megmutatjuk nekik.
Nyomjuk neki, srácok!
Úgy érezte, az egész liga gyűlöli őt.
Csaló!
Bostonon kívül még jobban utálták.
Nézzétek! Nagyképű idióta!
Ez is az identitásának a része.
Ellenőrizzétek csak akárhányszor a labdák nyomását!
Nem számít. Győzni jöttünk. Nem megyünk sehova.
Az a szezon olyan volt, mint a Taylor Swift-szám.
„Nézd, mire kényszerítettél!”
Az egy MKB-év volt.
MKB?
Mindenki kapja be, bébi! Régóta ezt mondogatom.
Úgysem nekünk szurkolnak.
Brady, hosszút dob Chris Hogan kezébe.
Brady, a gólvonalhoz dob. Touchdown!
A csávó már alapból is nagyon durva.
Rohadtul félek most Bradytől.
Látszott rajta, hogy rohadt dühös.
Gyerünk! Nyerjük meg ezt a szart, jó?
Tudtuk, hogy a király visszatért. Mehet a menet!
Nézzük, milyen, mikor felhúzza magát!
Tökéletes dobás.
Ne becsülj alá olyat, aki bizonyítani akar.
Olyasvalakit, aki mérges, aki haraggal játszik.
A sarokba, és touchdown!
Olyasvalakit, aki kártérítést akar.
Csaló!
Brady szar!
Tom a bal seam felé dobja Gronkowskinak, az end zone-ba!
Szép volt, TB! Király!
Micsoda dobás!
Abban a szezonban Tom hihetetlen volt.
Rohadt seggfejek!
Ennyit a szezonjukról!
De Belichick edző, önmagához hűen
Tomot még magasabb mérce elé állította.
Sikerült felülmúlnia az ön elvárásait?
Vagy legalább megfelelnie nekik?
Az elvárásom az, hogy csapatként jól teljesítsünk és nyerjünk.
Hogy szerintem Tom sértve érezte-e magát? Igen, azt hiszem.
Nem különleges bánásmódra vágyott,
hanem csak egy kis tiszteletre.
Mivel ő egy felnőtt ember.
De Tom esetében
ez csak olajat öntött a már amúgy is pusztító tűzre.
Üdv Foxborough-ban az AFC divíziós playoffmeccsén!
Brady, bal lábbal előre. Az end zone felé hajítja.
Touchdown!
A Patriots zsinórban a hatodik AFC-győzelme felé menetel.
Szép volt!
- Irány a bajnokság! - Ez igen!
Jó volt, tesó!
Jól van, emberek, azt kell mondanom,
hogy legközelebb ennél sokkal jobban kell játszanunk.
Kedden egykor találkozunk, visszanézzük a meccset,
és látunk majd néhány dolgot, ami rohadtul nem volt jó.
Eladjuk a labdát,
nem szerelünk, nem tudunk megállítani három zsákolót.
Elég akció sikerült ahhoz, hogy nyerjünk,
de ez legközelebb már nem lesz elég.
Belichicknél néha úgy éreztük,
hogy vesztettünk, még akkor is, ha épp nyertünk.
Brutális volt.
Minden játékost kritizált,
de Tomot mindenkinél jobban.
A ligában sok edzőnél megfigyelhető,
hogy mennyire szeretik a sztárjátékosaikat.
Ez Billre sosem volt igaz.
CSAPATMEGBESZÉLÉS
Ez már visszatérő probléma. Ugyanabba bukunk bele,
amibe már egyszer belebuktunk.
Ne higgyétek azt, hogy ez nem probléma.
Mert az.
Mikor a Patshez kerültem,
nagyon meglepett, Belichick hogy kezeli Bradyt.
Emlékszem, egyszer
épp a bénázásokat mutatta... Nem azt, amit jól csináltunk. A bénázásokat.
Az elejtett passzokat, a kihagyott blokkokat, szereléseket.
Az első, amit mutatott, Tom Bradyé volt.
Megfordult, ránézett Tomra, és azt mondta:
„Ez meg mi a szar?”
Aztán lejátszotta újra, a felénél megint hátranézett...
majd megfordul és azt mondja:
„Behívhatnék akárkit az utcáról,
és ő is jobbat dobna ennél.”
Teljesen üresen, nem veszi észre, bezsákolják.
Sikerülnie kellett volna? Igen. Sikerült? Nem.
Emlékszem, Bill egyszer teljesen letépte Tom fejét,
egyszerűen lefejezte.
„Most komolyan, a Hírességek Csarnokában lévő irányítóm
nem tud véghez vinni egy 'öt és ki' útvonalat?”
„Az irányítói játék egyszerűen borzalmas.
Bűzlik az egész.”
Én meg csak ültem ott, a szám tuti tátva volt.
„Tom Bradyről van szó.
A gyerek négy Super Bowlt nyert.”
De ez jól leírja Billt. Számára senki nem nagyobb a csapatnál.
Senkivel sem kivételezik,
mert úgy gondolja, akkor lehet a legsikeresebb a csapat.
Nem aggódik azon, hogy valakit megbánt.
Nem igazán érdekli.
Ha valaki megsértődik, az elmehet. Találnak helyette mást.
Tom könnyen mondhatta volna:
„Oké, Bill, cseszd meg! Játsszon valaki más a következő héten.”
Én beszéltem Tommal. Mondtam neki, hogy olyan...
mint egy megvert kutya.
Csak ül ott, behúzott farokkal.
Mégis mindig visszajön.
Tommal többször is beszéltünk arról, Bill hogy kezelte őt.
Tommy nagyon érzékeny.
Mindig kereste Bill elfogadását,
majdnem, mint egy apáét.
Bill pedig nem olyan típus, aki ezt megadja bárkinek is.
51. SUPER BOWL 2017. FEB. 5.
A Patriots az ötödik Super Bowl-győzelmére hajt
Tom Brady és Bill Belichick idején.
Bill kijelentette, hogy nem igazán érdeklik őt
Tom érzései.
Eljutottál a Super Bowlba.
A fájdalom csak időleges.
A bajnoki cím örökké tart.
A bajnoki cím elvesztése is örökké tart.
NRG STADION
Sok témáról van szó,
és ezek közül sok forog Tom Brady körül.
Az örökség kérdése ilyentájt mindig felmerül.
Ha megnyeri ezt a meccset,
a Super Bowl-korszak legjobb irányítójának kell neveznünk őt.
Emlékszem, a Super Bowl előtt
Tom sok mindenen ment át a pályán kívül is.
Sok minden kavaroghatott a fejében.
De végtére is
Tom volt a csapatunk szíve és lelke.
- Szeretlek! - Én is!
Billnek dolgoztunk, de Tomnak játszottunk.
A New England Patriotsnak ismét sikerült
elmenetelnie a legnagyobb meccsig.
A 39 éves Tom Brady azt mondta,
élete legjobb formájában van a focit tekintve.
A szezonban, amely négymeccses eltiltással indult
Tom Brady számára, most ismét megpróbál történelmet írni,
és az első irányítóvá válni, aki megnyert öt Super Bowlt.
Gyerünk!
Háromszor lett a Super Bowlon MVP. Vajon fel van pörögve?
Most meglátjuk, Tom Brady
és a New England Patriots támadósora mivel készült mára.
Fiatal az atlantai csapat.
Sokuk úgy nőtt fel, hogy Tom Bradyt nézte a Super Bowlokon.
Most olyan próbatétel elé állnak, mint még sosem.
Sikertelen passz Edelmannek. Fellökték.
Tudtam, hogy agresszív meccs lesz.
Brady, a pálya közepén bezsákolták.
De nem sejtettem, hogy ekkora lesz a nyomásgyakorlás.
Csak úgy repültek mindenfelé.
És megint a földön van!
Remek kezdés ez a fiatal védelem számára.
Tom Brady valószínűleg nem erre számított.
Az oldalvonaluk felbolydul.
Támadás, D! Még nem jött ki a labda, Keith.
Tudtuk, mocskosan fognak játszani,
sérüléseket fognak okozni. Felrobbantanak.
A Falcons eddig egész más sebességgel játszik,
mint a Patriots. Freeman. Micsoda csel!
Touchdown, Atlanta!
És az Atlantáé a vezetés az 51. Super Bowlon!
Hét-nulla.
Figyu, akármikor kívül futnak,
nem hajthatjuk őket túl messzire. Bármikor visszablokkolnak.
Azt mondom, hogy amikor szétnyújtják,
akkor kell bevágnunk.
Keressük meg a mesh pointot, és menjünk fel.
Bill egész héten azt mondta,
hogy az ilyen csapatok ellen nem állhatunk úgy,
hogy 14-3 vagy 21-10.
Ryan. End zone.
Elkapja a passzt, és touchdown!
Az állás eddig 14-0.
Egy csapat sem jött még vissza
két touchdownos hátrányból a Super Bowl-győzelemig.
Árkot ástunk magunknak.
Mi túl sokat hibáztunk,
az Atlanta pedig, mivel jó csapat, kihasználta ezeket.
Rosszul játszottunk.
Brady, protekcióval, nem találja el Julian Edelmant, aki üresen volt.
Ha így haladunk, 40-et is rájuk verhetünk.
Még sosem láttak ilyet.
De Tom Bradyről van szó.
Tudom. Nem kényelmesedek el.
Tizennégy-null az Atlanta 23-asánál.
Brady kapja a snapet Andrewstól.
Hátraléptem, hogy dobjak.
Ahogy a labda elhagyta a kezem...
éreztem, hogy elszúrtam.
Interception!
Robert Alford végigfut a pályán.
Alford, 40, 30, 20, 15,
tíz és öt.
Besétál az end zone-ba egy 81 yardos hatpontossal.
Teljesen összezavarták a veterán irányítót.
A Super Bowlon egy hatpontos touchdownt okoztam.
Ennél rosszabbat már nem lehet csinálni.
Mikor ilyesmi történik, csak az jár a fejemben,
hogy ha ezt elveszítjük...
mindenki erről beszél majd.
Arról, hogy tompulok.
Mi romolhat el még a New Englandnek?
A harmadik negyedből 8:31 maradt.
Atlanta 28, New England 3.
Óriási sokk volt.
Tudják, ez...
Ennél rosszabbat el se lehet képzelni Tommynak
és az örökségének.
Sokkoló volt.
A sajtószobában még a légy zümmögését is hallhattuk volna.
A Boston Globe korai lapszámát nyomdába kellett küldeni
még a meccs vége előtt,
és ott volt Brady a címlapon.
Hibázott, majd pofára esett.
Mindenki azt találgatta: ez itt a vég Bradynek?
51. SUPER BOWL KESERŰ VÉG
Belichicknek talán igaza volt.
Az irányítók a karrierjük vége felé
hirtelen válnak nagyon jóból nagyon rosszá.
Basszus, ennél jobbnak kell lennünk!
Basszus!
Nincs kifogás erre a szarra.
Akkor már 28-3 volt az állás,
szóval már nem volt túl sok remény.
Igen, a Patriots már sokszor visszatért,
de a 28-3 az 28-3.
Olyan messziről még senki nem tért vissza a Super Bowl történelme során.
Szép munka! Miénk az este. Szép munka!
Ez a fiatal Atlanta jól érzi magát. 25-tel vezetnek.
2016-ban a Falconsnál voltam igazgatóhelyettes.
Mikor 28-3-ra vezettünk, néztem a játékot.
Az egész személyzeti osztály egy páholyban volt.
Mindenki, akivel dolgoztam, pacsizott,
és mindenki... Tiszta őrület volt.
De én nem örültem.
Ideges voltam.
Ahogy ott ültem, valaki hátba veregetett, és azt mondta:
„Gyerünk, Scott, fel a fejjel! Élvezd a pillanatot!”
És akkor... kitört belőlem.
Kiborultam, hogy miért nem érti senki,
hogy az a 12-es a pályán maga Freddy Krueger.
Vissza fog térni...
és sokunkat ki fog csinálni.
Csak azt reméltem, hogy nem mindenkit.
Példa nélküli eset lenne,
ha a Patriots kimászna ebből a gödörből.
Le vannak maradva 25-tel.
Második kísérlet és hét.
Brady, és elkapják a passzt.
Nem sikerül szerelni, első kísérlet James White-nak.
Brady... talált valakit, első kísérlet.
Nagy előretörés, Amendola.
Gyerünk! Nyomjátok!
Balra dob. White elkapja, befelé cselez.
Átvetődik a gólvonalon. Touchdown a Patriotsnak!
És talán, de csak talán pont erre volt szükség.
Tudunk még pontot szerezni.
Csak az a kérdés, hogy még hányat, mielőtt letelik az idő?
Harminchárom yardos kísérlet,
és Gostkowski 16 pontra csökkentette a hátrányt!
Gyerünk! Szép!
Csak így tovább!
Gyorsan, agresszíven!
Ki a shotgunból, Ryan.
Meglökik! A labda szabadon.
Labdavesztés.
- A labda a New Englandé! - Ez az!
Mutassuk meg nekik, srácok! Mutassuk meg!
Mindenki koncentráljon, lézerpontos játék!
Tom egy pillanatra sem rendült meg,
sosem gondolta, hogy a hátrány behozhatatlan lenne. Egyszer sem.
A hátrány 16 pont, hét perc maradt.
- Patriots! - Gyerünk, Pats!
Gyerünk, TB 12!
Felnéztem az órára, 16 pont volt a hátrány.
Hátrál, elnéz balra, Amendolának dobja.
Touchdown a Patriotsnak!
Tom passzolt, és éreztem:
„Oké, vehetek még egy levegőt.”
Brady azt mutatja, hogy kétpontossal próbálkoznak.
Közvetlen snap White-nak, befut középre.
Sikerült a kétpontos!
A New England feltámadt, 28-20 az állás.
Nyugodjunk meg! A következő akciónál megint támadunk.
Amikor belelendültünk,
az Atlanta elkezdett berezelni.
„Tudtuk, hogy ez lesz. Most mihez kezdjünk?”
Ne féljünk! Csak lazán!
Keményebben kell játszanunk! Keményebben, durvábban, minden!
Mindent bele kell adnunk!
Ha 91 yardot mennek, van esélyük egyenlíteni.
Hinned kell, tesó!
- Gyerünk! - Hinned kell!
Hinnünk kell magunkban, fiúk!
Adjuk az irányító kezébe a szikét, és nyomjuk!
Senki más kezébe nem adnám.
Indult a drive.
Tudtam, hogy Tom felém fog jönni.
De elsiettem az útvonalam.
Nem csináltam jól.
Hátranéztem.
Emlékszem a DB szemére.
Ő a labdát nézte, én meg: „A francba!”
Interception lesz.
Rohadtul elveszítjük ezt a Super Bowlt.
Ott van Edelman, megszakították, és a passz...
még nem tudjuk.
Elkaptam! Elkaptam!
Ez őrület, esküszöm!
- Tuti nem, nézd! - Nézd!
- A földön volt! - Nem!
A csapat sorsa ezen az akción múlik.
Minden olyan gyorsan történt, ez mind reakció volt.
Elkapta!
- Istenem! - Ez hihetetlen!
Komolyan, meg kellett néznem a gatyámat utána,
mert minden ezen múlt.
Visszanézés után megerősítem a döntést.
Az elkapó keze a labda alatt volt.
A labda nem ért földet.
Jules elkapta a labdát.
Mintha a sors akarta volna így.
A sors akarja, hogy egyenlítsünk.
Tomé a snap. Hátralép, átadja White-nak.
Középre. Touchdown a Patriotsnak!
Nem hiszem el, amit látok.
Most pedig a Patriots történelmének
legnagyobb kétpontos kísérlete következik.
Ötvenhét másodperc, két pont a hátrány.
Tomé a snap. Gyors passz Amendolának. Ernyő balra.
Átnyúl a gólvonalon. Döntetlen az állás az 51. Super Bowlon!
Az állás 28-28, 57 másodperc maradt.
Nem gondolod, hogy veszíthetsz, mikor 28-3-ra vezettél,
de sajnos a srácoknak rá kellett jönniük,
hogy ha Tom Brady ellen játszol, és a tévé is közvetíti a meccset,
amit több millióan néznek, annak csak akkor van vége, ha lefújták.
Itt jön Tom Brady.
A lendület határozottan a New England Patriots oldalán van.
Tom Brady képes olyasmikre, amikre mi nem.
Brady. Micsoda dobás Amendolának!
Képes az akarata szerint irányítani a meccset.
Elkapja a passzt Hogan.
És amikor Bradyt nézed,
egy mestert nézel.
A Patriots egy touchdownnal megnyerheti az 51. Super Bowlt.
Zöld tizenkilenc. Hut! Hut!
Rövid hátra White-nak. Bedugja a jobb hóna alá.
Előre, egész a gólvonalig!
Touchdown!
Ez a Super Bowl történelmének legnagyobb fordítása!
Az Atlanta 31 pont óta szóhoz sem jut.
Micsoda csodálatos, lenyűgöző lezárás!
A Falcons el sem hiszi, mi történt.
A Falcons elleni Super Bowl varázslatos és különleges volt.
Továbbvitték a dinasztiát, mégpedig az irányítójuknak hála.
Az a győzelem fordulópont volt Brady identitásában.
Már kénytelenek vagyunk minden idők legjobb játékosaként számontartani őt.
Még egy irányító sem nyert soha öt Super Bowlt, egészen ma estig.
Tom Brady az első.
Sose becsüld alá Tom Bradyt! Ő a legjobb?
Nálam igen.
Nézd csak Bradyt! Még egy gyűrű.
Úgy vélem, Tom teljesítménye,
ahogy mindenki másé is, rajta kívül álló dolgoktól is függ.
De nem sokan tudnák megismételni, amit Tom tett,
főleg a karrierje azon pontján.
- Szeva! - Istenem!
- Imádlak titeket! - Istenem!
Micsoda meccs! Te vagy a legjobb!
- Ezért vagyunk itt. - Rohadtul a legjobb vagy!
Rohadtul a legjobb vagy, tesó!
Végre úgy éreztem, lezárhatjuk ezt a történetet.
Minden jót, barátom!
Hihetetlen!
Megcsináltuk.
Szeretlek, bébi, nagyon!
Végre hajthattam azt, amit kitűztem magam elé.
Azt hiszem, ez az volt, hogy megvalósítsam... amire képes vagyok.
Mondtam, hogy a 40-es éveim közepéig fogok játszani.
Hagyjatok hát dolgozni, a játékom majd beszél magáért.
ROGER GOODELL NFL-FŐBIZTOS
Robert, te tudod, milyen nehéz ezeket megszerezni.
Mégis ez már az ötödiked
Belichick edző és Tom Brady alatt.
Nagyon büszkék vagyunk rád. Vidd haza a trófeát a Patriotsnak!
Sok dolog történt az utolsó két évben.
És szerintem ezt nem kell tovább magyarázni.
Ez egyértelműen a legédesebb.
Ez az új periódus a dominanciáról szól.
Belichick edző! Gyere ide mellém, edző!
De ha te vagy Bill Belichick, Bradyt nézve
azon gondolkozol: „Itt az idő?”
Vagy hagyod játszani, ameddig akar?
Brady pedig azt mondja: „Majd én szólok, mikor végzek.
Nézd, mit csináltam!”
Itt van az NFL legjobb edzője,
már csak a legjobb irányító hiányzik. Tom Brady!
„Nem csupán a franchise legjobb játékosa vagyok,
hanem a világ legjobb játékosa.”
Hazavisszük a kicsikét!
A franchise két titáni alakjáról van szó.
De... mindketten vezéregyéniségek.
És két ilyen egóval, személyiséggel és teljesítménnyel...
az ütközés elkerülhetetlen volt.
A feliratot fordította: Sárközi Adrienn